ועדת הכספים, כנסת 15, פרוטוקול מספר 140, 2000-06-21 09:00

אלי גולדשמידט: 1.

אלי גולדשמידט: העברות תקציביות

טל נוימן: לפני כחודשיים הבאנו לוועדה בקשה לאישור של 35 מיליון שקלים מתוך אותם 140 מיליון והבקשה אושרה.

טל נוימן: בשלב הזה מבקשים לשנת 2000 עוד 35 מיליון שקלים בהרשאה להתחייב על-מנת לבצע את המיגונים.

טל נוימן: נושא המימון יובא לכאן בנפרד כאשר יהיה סיכום.

אלי גולדשמידט: אושר פה אחד.

טל נוימן: בצד התקצוב אנחנו מבקשים לתקצב הרשאה להתחייב בהיקף של 62 מיליון שקלים, שזה לצורך אישור ערבות מדינה לתעשייה הצבאית בהיקף של 15 מיליון דולר.

טל נוימן: המשמעות היא למעשה שתינתן לתעשייה הצבאית ערבות חדשה, שתכף אלדד יסביר אותה, כאשר התעשייה הצבאית תמשיך לפרוע את ההתחייבויות הקודמות שניתנו גם הן כערבויות מדינה.

טל נוימן: התעשייה הצבאית הייתה במשבר מאוד קשה בזמן האחרון והמדינה הייתה מעורבת חזק מאוד ועתה היקף מעורבות המדינה הולך ויורד וכנגד זה היקף המעורבות של התעשייה הצבאית, המערכת הבנקאית בתעשייה הצבאית באחריות החברה מול הבנקים, עולה.

טל נוימן: החברה היום למעשה נדרשה - גם כתוצאה מהמצב שקרה בשנת 1999 שהייתה בה מעט ירידה - לסיוע בתזרים המזומנים.

טל נוימן: גובשה תוכנית שכללה מספר מרכיבים כאשר חלק מהמרכיבים הם דברים באחריות החברה, כגון משיכת דיבידנד מחברת הבת אשות אשקלון שזו חברה שנסחרת בבורסה והיא כ88- אחוז בבעלות התעשייה הצבאית.

נחמיה חסיד: שנת 1999 הסתיימה ברווח תפעולי של קרוב לששה מיליון דולר.

נחמיה חסיד: מצב ערבויות המדינה בתחילת 1996 היה 126 מיליון דולר והסכום ירד.

נחמיה חסיד: כאמור, זה נגמר ברווח תפעולי, לאחר הוצאות מימון, של קרוב לששה מיליון דולר.

נחמיה חסיד: אנחנו כנראה נרשום הפסד בגלל הוצאת העובדים.

נחמיה חסיד: אני רוצה להתייחס לעניין הוצאת העובדים.

נחמיה חסיד: כל הערבויות שאנחנו מדברים עליהם כאן, גם ה15- מיליון דולר וגם הערבות הנוספת, כולם קשורות בתשלומים ובהוצאות שיש לנו לצורך תשלומי פנסיות לעובדים שפרשו.

נחמיה חסיד: כל העובדים שפרשו הם עובדים שבעברם היו עובדי מדינה או עובדי הסכם בתקופה שהתעשייה הצבאית לא הייתה חברה אלא הייתה יחידת סמך.

נחמיה חסיד: הכמות הגדולה הזו של עובדים שיצאו במהלך תוכניות הפרישה וחלקם יצאו לפרישה מוקדמת מטילה על החברה כל הזמן עומס גדול מאוד של מימון בתזרים המזומנים.

נחמיה חסיד: אלמלא בעיה זו, התעשייה הצבאית הייתה מאוזנת לחלוטין.

סמדר אלחנני: היה סיוע מיוחד לקו תחמושת כבדה וזה היה רק לשנים 1999-1995.

סמדר אלחנני: בשנת 1999 הוא נפסק ופתאום יש גם את הבעיה של תזרים המזומנים.

סמדר אלחנני: יש כאן שני דברים שקורים במקביל ואני שואלת אם אחד גרם לשני.

טל נוימן: המשיכה של הדיבידנד היא לגיטימית.

טל נוימן: אני רוצה לומר רק שבקשר הזה ציפינו שהתעשייה הצבאית תמשוך דיבידנד גבוה יותר ממיליון וחצי דולר.

טל נוימן: נושא שני שאנחנו מבקשים הוא תקצוב הרשאה להתחייב בסך של 105 מיליון שקלים וזה מתן התחייבות לתעשייה הצבאית שרוצה להוציא כ219- עובדים למסלול של פרישה מוקדמת לגמלאות.

טל נוימן: ההתחייבות היא רק במקרה שהחברה מתפרקת, במקרה קיצוני, שאז המדינה תישא ביתרת העלות של הפרישה המוקדמת עד גיל 65 של העובדים.

טל נוימן: זה מגיל 65.

אלי גולדשמידט: מי בעד?

אלי גולדשמידט: אושר פה אחד.

אלי גולדשמידט: פנייה מספר 146.

אלי גולדשמידט: כארבעה מיליון שקלים למענקי התמדה לבקרי גבול, גמלאות משטרה וביטוח שיניים.

אלי גולדשמידט: אושר.

אלי גולדשמידט: ויצמן.

אלי גולדשמידט: אתמול הייתה ישיבה של ועדת משנה לענייני בנקאות שבא בפניה החוק שבמקרה הוא החוק שלי, הצעת חוק לתיקון פקודת הבנקאות, חשבונות ללא תמורה.

אלי גולדשמידט: ועדת המשנה אישרה את החוק ואני הסכמתי על-פי הבקשות של אנשי בנק ישראל ואנשי הבנקים שבאו ואמרו שזה יכביד.

אלי גולדשמידט: המצב הקיים היום אומר שחשבון עובר ושב שלא נוגעים בו במשך עשרה חודשים, אחרי עשרה חודשים הבנק מחויב לעשות פעולה של איתור של בעל החשבון ואם הוא לא מוצא את בעל החשבון, יש הנחיות להפקיד את הכסף בתוכניות נושאות ריבית וכולי.

אלי גולדשמידט: היה דיון כאן ונודע לנו שהבנק נהנה מכך.

אלי גולדשמידט: אני ביקשתי לקצר את התקופה ולהעמיד אותה על שלושה חודשים ולהעמיד את תקופת האיתור על חודש במקום תקופת האיתור.

אלי גולדשמידט: הם אמרו ששלושה חודשים זה זמן קצר מדי ואולי אנשים כן השאירו חשבון וכן השאירו צ'קים שייפרעו בחשבון וכולי.

אלי גולדשמידט: אני הסכמתי ללכת על ארבעה חודשים.

אלי גולדשמידט: מי בעד?

אלי גולדשמידט: אושר.

אלי גולדשמידט: החוק עובר לקריאה ראשונה.

אלי גולדשמידט: 3.

אלי גולדשמידט: אישור מוסדות ציבור לעניין סעיף 46 לפקודת מס הכנסה

אלי גולדשמידט: מי בעד כל הרשימה כולל מספר 4?

אלי גולדשמידט: אושר.

אלי גולדשמידט: פנייה מספר 171, פרוייקטים חדשים והמשכים.

אלי גולדשמידט: הנושא השני של דימונה.

אלי גולדשמידט: תקצוב לגבי פרוייקטים בתל-אביב.

אלי גולדשמידט: אושר.

ינון עמית: אלה תשע פניות שהתבררו והושגו כהסכם פשרה בבית-המשפט.

ינון עמית: זה החלק של המדינה מתוך אותו הסכם פשרה ואנחנו מעבירים אותו.

אלי גולדשמידט: אושר פה אחד.

אלי גולדשמידט: בקשה מספר 177, שינויים פנימיים בתקציב הפיתוח של משרד המשפטים לתקצוב השתתפות בתקציב מינהלת קריות הממשלה בפרוייקט בינוי היכלי המשפט.

אלי גולדשמידט: אנחנו מאשרים את הפנייה.

אלי גולדשמידט: אושר.

אלי גולדשמידט: 4.

אלי גולדשמידט: הצעת חוק התכנון והבנייה, תיקון פטור מהיטל

מאיר פרוש: עד 120 מטרים אתה לא משלם היטל השבחה.

מאיר פרוש: בשכונת שיקום אתה בכלל לא משלם, אבל עד 120 מטרים אתה לא משלם היטל השבחה כי כך קבעו מקדמת דנא של120- מטרים אתה לא משלם היטל השבחה.

מאיר פרוש: גם המינהל, דמי היתר, לא לקח עד 120 מטרים.

מאיר פרוש: כשהרב הלפרט עשה את התיקון ל120- מטרים, הוא עשה את זה לפני 13-12 שנים.

מאיר פרוש: היום המינהל כבר לא לוקח ב160- מטרים.

מאיר פרוש: הוא אומר שעד 160 מטרים לא מבקשים דמי היתר.

מאיר פרוש: ממשלת ישראל הנוכחית במסגרת השינויים המבניים הציעה הצעה שעוד לא מיושמת במינהל, שלא לקחת דמי היתר במינהל עד 320 מטרים.

מאיר פרוש: אני לא מבקש 320, אבל אני רוצה להשוות ושיהיה מה שיש במינהל.

מאיר פרוש: עד עכשיו דיברתי על מה שנמצא בסעיף 19(ב) בחוק.

מאיר פרוש: בסעיף 19(ג)(2) החוק אומר:

מאיר פרוש: העברת הבעלות או החזקה בדירה שנבנתה או שהורחבה כאמור בפסקה (1) (שם כתוב עד 120 מטרים, שאינה עולה על 120 מטרים - לא יראו כמימוש זכויות ולא תחול בגינה חובת תשלום היטל אם המחזיק במקרקעין השתמשו בדירה למגוריהם או למגורי בני משפחתם הקרובים בגמר הבנייה ועד מכירתה במשך זמן של לא פחות מארבע שנים.

מאיר פרוש: גם לי אין 160 מטר בדירה שלי.

מאיר פרוש: מי שכבר מגיע ל160- מטר, ולא מדובר בשכונות יוקרה, מי שצריך להגיע ל160- מטר, יכול להיות שהוא קיבל מענק.

מאיר פרוש: אין הרבה כאלה.

אלי גולדשמידט: אני מודה שיש לי בעיה עם ה160- מטר ועם הארבע שנים.

אלי גולדשמידט: מי בעד הבאת הצעת החוק לקריאה ראשונה?

אלי גולדשמידט: 4.

אלי גולדשמידט: מי נגד?

אלי גולדשמידט: 2.

אלי גולדשמידט: אושר לקריאה ראשונה.